Ո Ր Ո Շ ՈՒ Մ

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

22.04.2015թ. ք.Երևան

ՀՀ ԱՆ Դատական ակտերի հարկադիր կատարման ծառայության Ավան և Նոր-Նորք բաժնի ավագ հարկադիր կատարող Կարեն Խաչատրյանս ուսումնասիրելով 17.11.2014թ. վերսկսված թիվ 01/07-8294/14 կատարողական վարույթի նյութերը

Պ Ա Ր Զ Ե Ց Ի

Երևան քաղաքի Ավան և Նոր Նորք վարչական շրջանների ընդհանուր իրավասության դատարանի կողմից 02.08.2014թ. տրված թիվ ԵԱՆԴ/2318/02/14 կատարողական թերթի համաձայն պետք է հայցագնի 55.000 ԱՄՆ դոլարին համարժեք ՀՀ դրամի չափով արգելանք դնել պատասխանող Էմմա Սամսոնի Աբրահամյանին պատկանող գույքի կամ դրամական միջոցների վրա:

Որպես հայցի ապահովման միջոց պատասխանող Էմմա Սամսոնի Աբրահամյանին արգելել որևէ գործարք կատարել Երևան քաղաքի Բակունցի 3 շենքի թիվ 21 բնակարանի նկատմամբ:

Որպես հայցի ապահովման միջոց ՀՀ ԿԱ ԱԳԿ ՊԿ աշխատակազմի Երևանի տարածքային ստորաբաժանմանն արգելել պետական գրանցում իրականացնել Երևան քաղաքի Բակունցի 3 շենքի թիվ 21 բնակարանի նկատմամբ:

16.09.2014թ. ՀՀ ԱՆ ԴԱՀԿ ծառայություն է ներկայացվել նույն դատարանի կողմից 11.09.2014թ. տրված թիվ ԵԱՆԴ/2318/02/14 կատարողական թերթը, համաձայն որի պետք է Երևան քաղաքի Ավան և Նոր Նորք վարչական շրջանների ընդհանուր իրավասության դատարանի 02.08.2014թ. որոշմամբ կիրառված հայցի ապահովման միջոցը մասնակիորեն վերացնել, այն է՝ վերացնել Երևան քաղաքի Բակունցի 3 շենքի թիվ 21 բնակարանի նկատմամբ պատասխանող Էմմա Սանսոնի Աբրահամյանի կողմից որևէ գործարք կատարելու և նույն հասցեի բնակարանի նկատմամբ ՀՀ ԿԱ ԱԳԿ ՊԿ աշխատակազմի Երևան տարածքային ստորաբաժանման կողմից պետական գրանցում իրականացնելու արգելանքները:

13.11.2014թ. պահանջատեր Վահագն Ղազարյանը ՀՀ ԱՆ ԴԱՀԿ ծառայություն է ներկայացրել նույն դատարանի կողմից 30.10.2014թ. տրված թիվ ԵԱՆԴ/2318/02/14 կատարողական թերթը, համաձայն որի պետք է Էմմա Սամսոնի Աբրահամյանից հօգուտ հայցվոր Վահագն Ասքանազի Ղազարյանի բռնագանձել 55.000 ԱՄՆ դոլարին համարժեք ՀՀ դրամ, ինչպես նաև 20.000 ՀՀ դրամ՝ որպես նախապես վճարված պետական տուրքի գումար:

Պարտապանից բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Էմմա Սամսոնի Աբրահամյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39 հոդվածներով.

Ո Ր Ո Շ Ե Ց Ի

Կասեցնել 17.11.2014թ. վերսկսված թիվ 01/07-8294/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

Ավագ հարկադիր կատարող Կ.Խաչատրյան